ఉండ్రు ఆశీర్వాదం

ఉండ్రు ఆశీర్వాదం చిత్రకళోపాధ్యాయుడు, చిత్రకారుడు. ఐదు దశాబ్దాల పాటు చిత్రలేఖనంలో కృషిచేస్తున్నాడు. 

 జననం 
ఆశీర్వాదం 1947, తూర్పు గోదావరి జిల్లా కోనసీమలో గల అమలాపురంలో ఒక మధ్య తరగతి కుటుంబంలో జన్మించాడు.

 చిత్రకళా ప్రస్థానం 
ప్రాథమిక విద్య, కళాశాల విద్య అమలాపురంలో పూర్తిచేసి, రాజమహేంద్రవరం దామెర్ల రామారావు స్మారక చిత్రకళాశాలలో మాదేటి రాజాజి వద్ద చిత్రకళను అభ్యసించాడు.

 చిత్రకళా కృషి 
1968 లో అమలాపురం సెయింట్ జోన్స్ హైస్కూల్ లో చిత్రకళోపాధ్యాయుడిగా చేరి, వేల మంది విద్యార్థులకు చిత్రకళలో ఓనమాలు దిద్దాడు. 2005 లో పదవీవిరమణ చేశాడు. జిల్లాలో సుమారు వందమంది శిష్యులను చిత్రకళోపాధ్యాయులుగా తీర్చిదిద్దాడు. వివిధ వార, మాస పత్రికలలో ఈయన గీసిన వందలాది చిత్రాలు ప్రచురించబడ్డాయి. హైదరాబాదు, రాజమండ్రి, పాలకొల్లు, భీమవరం, ఏలూరు, కాకినాడ, విజయవాడ, గుంటూరు, ద్వారకాతిరుమల, అమలాపురం జరిగిన పలు చిత్రకళా పోటీల్లో, ప్రదర్శనల్లో పాల్గొని బహుమతులు, అవార్డులు, ప్రశంసా పత్రాలు అందుకున్నాడు. కోనసీమలోని ప్రకృతిని, గ్రామీణ జీతాలను కాన్వాస్ పై అందమైన చిత్రాలుగా రూపొందించాడు.

 మూలాలు 

 వెలుపలి లంకెలు 

 https://www.hyderabadfirst.in/?p=13968

వర్గం:1947 జననాలు
వర్గం:భారతీయ చిత్రకారులు
వర్గం:తూర్పు గోదావరి జిల్లా చిత్రకారులు
వర్గం:తూర్పు గోదావరి జిల్లా వ్యక్తులు